
(kinnistu asukohaga M. Gorbatši tn 8, Narva)
1. Asjaolud ja menetluse käik

Vastavalt Narva Linnavalitsuse 04.11.2015 korraldusele nr 1286-k „Pärandvara võõrandamine avalikul suulisel enampakkumisel (M. Gorbatši tn 8, Narva)“ kuulutas Narva Linnavalitsuse Arhitektuuri- ja Linnaplaneerimise Amet välja suulise avaliku enampakkumise linnavara -  kinnistu asukohaga M. Gorbatši tn 8, Narvas, katastritunnus 51101:001:0269, maa sihtotstarve – elamumaa 100%, pindala 746 m2, bilansiline maksumus 8600 (kaheksa tuhat kuussada) eurot, alghind 8 600 (kaheksa tuhat kuussada) eurot, võõrandamiseks.
Linnavara võõrandamise kuulutused avaldati kohalikes ajalehtedes “Gorod“ ja „Narva“ ning internetis Narva linna kodulehel. Suuline enampakkumine toimus 01.03.2016 kell 11:00 Narva Linnavalitsuse Arhitektuuri- ja Linnaplaneerimise Ameti ruumides, aadressil Peetri plats 3, Narvas. Suulisele enampakkumisele registreerus üks osaleja – Jelena Ramenskaja, isikukood 47905043720, kes tegi pakkumise alghinna ulatuses. Suulise enampakkumise tulemuste põhjal (01.03.2016 avaliku  enampakkumise protokoll  nr 1) omandas müügilepingu sõlmimise õiguse Jelena Ramenskaja, isikukood 47905043720, alghinnaga 8600 (kaheksa tuhat kuussada) eurot.

2. Õiguslikud alused

Kohaliku omavalitsuse korralduse seaduse § 22 lg 1 p 6 kohaselt, kuulub volikogu ainupädevusse linnavara valitsemise korra kehtestamine. Narva linnas linnavara käsutamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Linnavara eeskiri) ja Narva Linnavolikogu 09.06.2005 määrus nr 18/55 “Linnavara võõrandamise kord” (edaspidi ka Kord).

Linnavara eeskirja § 63 kohaselt, võib linnavara võõrandada tasu eest või tasuta, avalikul enampakkumisel (suulisel või kirjalikul) või eelläbirääkimistega pakkumisel. Linnavara võib võõrandada muul viisil otsustuskorras linnavolikogu otsusega. 

Korra § 4 lg 1 kohaselt, võib linnavara võõrandada, kui vara ei ole vajalik avalikuks otstarbeks ega linna valitsemiseks.  

Korra § 41 kohaselt, esitab võõrandamise korraldaja enampakkumise võitja ja vastava protokolli kinnitamiseks linnavalituse istungile. Linnavalitsus kinnitab ostja 1 (ühe) kuu jooksul enampakkumise toimumise ajast oma õigusaktiga.

Lähtudes eeltoodust, on Narva Linnavalitsus õigustatud kinnitama avaliku enampakkumise tulemused. Kuna kinnistu asukohaga M. Gorbatši 8, Narva, avaliku enampakkumise läbiviimine oli otsustatud jõustunud haldusaktiga ja avalik enampakkumine oli läbi viidud kooskõlas õigusaktidega, peab Narva Linnavalitsus kinnitama avaliku enampakkumise tulemused. 

3. Otsus

3.1. Kinnitada 01.03.2016 toimunud suulise enampakkumise tulemuste põhjal Jelena Ramenskaja (isikukood 47905043720, elukoht Gorbatši 6, Narva) kinnistu asukohaga M.Gorbatši tn 8, Narvas, katastritunnus 51101:001:0269, maa sihtotstarve – elamumaa 100%, pindala 746 m2, ostjaks, hinnaga 8 600 (kaheksa tuhat kuussada) eurot.  
3.2.  Müügileping sõlmitakse ühe kuu jooksul käesoleva korralduse jõustumise hetkest ning müügihind tasutakse enne müügilepingu sõlmimist.

3.3. Volitada linnapead Tarmo Tammiste’t Narva linna nimel allkirjastama vastav notariaalselt tõestatud leping.

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil teha käesolev korraldus asjaosalistele teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev korraldus jõustub seaduses sätestatud korras.

